Neural

Neural je tlačené (printové) periodikum založené v roku 1993 v Bari v Taliansku.Quaranta, Domenico (2013).Beyond New Media Art, lulu.com. Časopis je orientovaný na umenie nových médií, elektronickú hudbu a hacktivizmus. Jeho zakladateľmi sú Alessandro Ludovico a šéf vydavateľstva Minus Habens Records Ivan Iusco.DECADENCE, Il libro sulla dance anni novanta, Ivan Iusco e la Minus Habens Records: una rara anomalia italiana, 2016, Retrieved on 25 September 2016. V historicky prvom čísle časopisu (november 1993) bol uverejnený preklad knihy Williama Gibsona Agrippa (kniha mŕtvych) v taliančine.Ludovico, Alessandro e Iusco, Ivan, (1993) Neural n.1, Minus Habens Records, Bari.

 História 
Prvé témy, ktorými sa Neural zaoberal boli kyberpunk (ako hnutie), elektronická hudba, siete a BBS, virtuálna realita, sci-fi a ďalšie. Neural bol od začiatku koncipovaný ako „časopis nápadov“ a jeho ambíciou bolo stať sa priesečníkom medzi vydavateľmi digitálnej kultúry.Bazzichelli, Tatiana, (2008), Networking - The Net as Artwork, Digital Aesthetics Research Center, Milano. Obsahoval špecifický grafický dizajn a prezentoval elektronickú kultúru v printovom „rozhraní“ (napríklad: paginácia bola striktne uvádzaná v binárnych, neskôr v desatinných číslach). Grafický layout časopisu bol inšpirovaný americkým časopisom Whole Earth Catalog (WEC).Dmitry Vilensky, Materialities of Independent Publishing: A Conversation with Aaaaarg, Chto Delat?, I Cite, Mute, and Neural, chtodelat.org, 2011. Retrieved on 25 September 2016.

V roku 1997 bola spustená oficiálna webstránka časopisu Neural, ktorá je od roku 2000 pravidelne aktualizovaná. Webstránka Neural je v súčasnosti dvojjazyčná (angličtina a taliančina).Regine, Interview with Alessandro Ludovico (Neural Magazine), we-make-money-not-art.com, 2008. Retrieved on 25 September 2016

Rok 1998 priniesol zásadné témy: mediálne umenie, vrátane sieťového umenia (tzv. net.art), ako aj konceptuálne využitie technológie v umení. Súčasťou vydaní bol tiež hacktivizmus a aktivizmus využívajúci elektronické médiá a umelecký experiment. Neural je súčasťou elektronického kultúrneho vydavateľstva Mag.net od roku 2002. Ide o medzinárodnú sieť časopisov, ktorá sa riadila sloganom: „spolupráca je lepšia ako konkurencia“. Vznik siete Mag.net sa viaže na konferenciu „Post Media Publishing“, ktorá sa konala na Universidad International de Andalucia v Seville (Španielsko).Post-Media Publishing. Print-publishing and networks for electronic culture- Programme , Spain, 2002.Retrieved on 25 September 2016.

Časopis Neural () vychádzal pôvodne ako dvojmesačník, od roku 1997 je publikovaný trikrát ročne. Pôvodne vychádzal v taliančine, neskôr (od roku 2003) vychádzali dve rôzne printové verzie, a to v angličtine a taliančine. V roku 2008 bolo vydávanie talianskej verzie pozastavené.

 Vydania v angličtine 

 Ocenenia 
Prix Ars Electronica je už tradične udeľovaná (od roku 1987) inštitúciou Ars Electronica Linz, v Rakúsku. Ocenenie sa týka tiež výnimočných medzinárodných iniciatív v oblasti digitálneho a interaktívneho umenia, digitálnej kultúry alebo elektronickej hudby. V rokoch 20012006 sa v rámci festivalu Ars Electronica ceny udeľovali v kategórii Net Vision / Net Excellence. Neural získal v tejto kategórii čestné uznanie (2004).Honorary Mention Net Vision, "Ars Electronica Archive" , Ars Electronica, Linz, 2004. Retrieved on 14 September 2016.

 Prispievatelia 
K významným prispievateľom, ktorí formovali Neural patria: Josephine Bosma, Jonah Brucker Cohen, Bronac Ferran, Daphne Dragona, Paul Prudence, Vittore Baroni, Francesca Bianchi, Aldo Chimenti, Cosma Di Tanno, Francesco Lodolo, Antonio Scacco, Paul Toohill, Fabrizio Usberti a ďalší.Ludovico, Alessandro e Iusco, Ivan, (1993) Neural n.1, Minus Habens Records, Bari.

 Referencie 

 Externé odkazy 
 Oficiálna webstránka časopisu Neural
 Oficiálna stránka časopisu Neural v taliančine
 We Make Money, Not Art (Zarábame peniaze, nie umenie): Rozhovor s Alessandrom Ludovico 
 Rozhovor s Alessandrom Ludovico (Neural.it)

Kategória:Časopisy v Taliansku